**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali” sagatavots, pamatojoties uz Likuma par budžetu un finanšu vadību 9. panta piecpadsmito daļu.  2016.gada 18.augusta Ministru kabineta sēdē (prot. Nr.41 5.§ 21.punkts) Finanšu ministrijai uzdots sagatavot Ministru kabineta rīkojuma projektu par līdzekļu pārdali 2016.gadā no Finanšu ministrijas budžeta uz Centrālās vēlēšanu komisijas budžetu un iesniegt to izskatīšanai Ministru kabineta sēdē 2016.gada 30.augusta sēdē.  2016.gada 9.augusta Ministru prezidenta rezolūcijā Nr.45/SAN-1241 Finanšu ministrijai uzdots iepazīties ar Centrālās vēlēšanu komisijas 2016.gada 1.augusta vēstuli Nr.01-02.7/109e un izvērtēt vēstulē minēto finanšu pieprasījumu, ņemot vērā valsts budžeta ierobežotās iespējas, kā arī turpmāko rīcību saskaņojot ar Tieslietu ministriju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Centrālās vēlēšanu komisija (turpmāk – CVK) ar 1.augusta vēstuli Nr.01-02.7/109e un 18.augusta vēstuli Nr.01-02.7/118e informēja Ministru kabinetu un Finanšu ministriju, ka, lai 2017.gada pašvaldību vēlēšanās deputātu kandidāti un vēlēšanu komisijas varētu izmantot mūsdienu sabiedrības izpratnei atbilstošu lietojumprogrammu kandidātu sarakstu sagatavošanai, iesniegšanai un pārbaudei tiešsaistē, kā arī lai apmierinātu plašā interesentu loka pieprasījumu pēc precīzi konstatētiem, apkopotiem un ērti pārskatāmiem vēlēšanu rezultātiem jau naktī pēc vēlēšanām, ir nepieciešams elektronisks pakalpojums, kas nodrošina šādus procesus:  1.Kandidātu sarakstu iesniegšana;  2.Vēlēšanu zīmju maketu sagatavošana;  3.Vēlēšanu gaitas elektronisks žurnāls;  4.Vēlētāju aktivitātes un nobalsojušo konstatēšana, publicēšana;  5.Vēlēšanu rezultātu konstatēšana, publicēšana;  6.Vēlēšanu procesu operatīvas atskaites un statistiskie pārskati;  7.Vēlēšanu datu elektroniska arhivēšana;  8.Vēlēšanu procesu tehniskā pavadīšana;  9.Tehniskās infrastruktūras nodrošināšana.  Minētā pakalpojuma nodrošināšanai CVK izsludināja iepirkumu (atklāts starptautisks konkurss) “Vēlēšanu organizēšanas e-pakalpojums”. Šā gada 25.jūlijā noslēdzas CVK izsludinātā iepirkuma piedāvājumu iesniegšana. Tika saņemts viens piedāvājums par summu 836 295,74 *euro.*  Tādēļ CVK lūdz piešķirt papildu finansējumu 600 000 *euro* apmērā, no kura 2016.gadā ir iespējams apgūt 250 889 *euro,* bet 2017.gadā 349 111 *euro.*  2016.gada 9.augusta Ministru kabineta sēdē, izskatot [Informatīvo ziņojumu “Par ministriju jaunajām politikas iniciatīvām un optimizācijas pasākumiem 2017., 2018. un 2019.gadam” (prot. Nr.39 48.§ 22.punkts](https://eportfelis.mk.gov.lv/eportfelis/DesktopModules/NOpenDocument.aspx?tabindex=0&tabid=8&BriefcaseID=31286&mid=38&SubjectID=40363959)), valdība pieņēma zināšanai Centrālā vēlēšanu komisija iesniegto pieprasījumu par nepieciešamo finansējumu budžeta programmā 03.00.00 “Pašvaldību vēlēšanas” palielināt izdevumus 2017.gadam par 600 000 *euro* apmērā vēlēšanu organizēšanas elektroniskā pakalpojuma ieviešanai. Tika uzdots Centrālajai vēlēšanu komisijai sadarbībā ar Vides aizsardzības un reģionālās attīstības ministriju un Informācijas tehnoloģiju drošības incidentu novēršanas institūciju CERT.LV izvērtēt pakalpojuma nodrošināšanai nepieciešamā finansējuma apmēru un jautājumu par papildu nepieciešamo finansējumu skatīt pēc minētā izvērtējuma veikšanas.  Ņemot vērā Centrālās vēlēšanu komisijas sniegto informāciju un Vides aizsardzības un reģionālās attīstības ministrijas sniegto viedokli, kas izteikts 2016.gada 17.augusta vēstulē Nr.18-1e/6157, 2016.gada 18.augusta Ministru kabineta sēdē (prot. Nr.41 5.§ 20.punkts) nolemts Centrālajai vēlēšanu komisijai papildu nepieciešamo finansējumu vēlēšanu organizēšanas elektroniskā pakalpojuma ieviešanai 2016.gadam 250 889 *euro* apmērā nodrošināt no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana”, ņemot vērā samazinājumu Valsts ieņēmumu dienesta ēkas Rīgā, Talejas ielā 1, telpu nomas maksai, savukārt 2017.gadam nepieciešamo finansējumu 349 111 *euro* apmērā paredzēt Centrālās vēlēšanu komisijas budžeta programmā 03.00.00 “Pašvaldību vēlēšanas”, attiecīgi samazinot finansējumu programmā 02.00.00 “Līdzekļi neparedzētiem gadījumiem”. |
| 3. | Projekta izstrādē iesaistītās institūcijas | Centrālā vēlēšanu komisija |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 |  |  |  |
| 2.1.1. Finanšu ministrijas budžeta programma 33.00.00 “Valsts ieņēmumu un muitas politikas nodrošināšana” | 250 889 | -250 889 | 0 | 0 | 0 |
| 2.1.2 Centrālās vēlēšanu komisijas budžeta programma 03.00.00 “Pašvaldību vēlēšanas” | 0 | 250 889 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Centrālajai vēlēšanu komisijai papildu nepieciešamais finansējums vēlēšanu organizēšanas elektroniskā pakalpojuma ieviešanai 2016.gadam 250 889 EUR apmērā tiek nodrošināts no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana”, samazinot Valsts ieņēmumu dienesta ēkas Rīgā, Talejas ielā 1, telpu nomas maksai piešķirto finansējumu | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests, Centrālā vēlēšanu komisija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas. |
| 3. | Cita informācija | Nav. |

Anotācijas II, IV, V un VI sadaļa – rīkojuma projekts šīs jomu neskar.

Iesniedzējs:

finanšu ministre Dana Reizniece -Ozola

23.08.2016. 16:20

906

Raisa Bika

Tālr.: 67 095 450

E-pasts: Raisa.Bika@fm.gov.lv